বাজার বিশ্লেষণে দেখা গেছে, সপ্তাহের চতুর্থ কার্যদিবসে দেশের উভয় শেয়ারবাজারে সূচকের নিম্নমুখী প্রবণতায় শেষ হয়েছে লেনদেন। এদিন শুরু থেকে উত্থান-পতন থাকলেও এক ঘণ্টা পর সেল প্রেসারে টানা নামতে থাকে সূচক এবং শেষ ভাগে ঘুরে দাঁড়ানোর চেষ্টা করলেও ব্যাহত হয় বাজার। আজ লেনদেন শেষে সূচকের পাশাপাশি কমেছে বেশিরভাগ কোম্পানির শেয়ার দর। আর টাকার অংকে লেনদেন গত দিনের তুলনায় কিছুটা কমেছে। আলোচিত সময় পর্যন্ত ডিএসইতে লেনদেন হয়েছে ৫৬৭ কোটি টাকা।